ट्वीट कर दी जानकारी, 3 साल पहले हुआ था ब्लड कैंसर
Bollywood actress and politician Kiran Kher has tested positive for COVID-19 भारत में एक बार फिर कोरोना के मामलों में तेजी आई है। हाल ही में बॉलीवुड एक्ट्रेस और पॉलिटीशियन किरण खेर कोरोना के लिए पॉजिटिव टेस्ट किया गया है। खुद किरण ने अपने सोशल मीडिया हैंडल पर पोस्ट शेयर कर इस बात की जानकारी दी
भारत में एक बार फिर कोरोना के मामलों में तेजी आई है। हाल ही में बॉलीवुड एक्ट्रेस और पॉलिटीशियन किरण खेर भी कोरोना की चपेट में आ गई हैं। खुद किरण ने अपने सोशल मीडिया हैंडल पर इस बात की जानकारी दी है। 20 मार्च को ट्वीट करते हुए किरण ने लिखा- 'मेरा कोरोना टेस्ट पॉजिटिव आया है। ऐसे में जो लोग मेरे कॉन्टैक्ट में आए हैं, वो अपना कोरोना टेस्ट जरूर करवाएं।'
फैंस ने जाहिर की चिंता
कोरोना की खबर सामने आते ही फैंस ने सोशल मीडिया पर किरण के लिए चिंता जाहिर की। एक यूजर ने कमेंट सेक्शन में लिखा- 'आप जल्द से जल्द ठीक हो जाइए।' एक अन्य यूजर ने लिखा- किरण जी प्लीज आप अपना अच्छे से ध्यान रखिए।
किरण खेर को हुआ था ब्लड कैंसर
किरण खेर को ब्लड कैंसर(मल्टीपल मायलोमा) होने की खबर 1 अप्रैल, 2021 को सामने आई थी। तब अनुपम खेर ने बेटे सिकंदर और अपनी ओर से आधिकारिक स्टेटमेंट जारी किया था। फिलहाल समय से ट्रीटमेंट कराकर किरण इस बीमारी से रिकवर कर गईं हैं। कैंसर से जंग जीतने के बाद किरण खेर को रियलिटी शो ‘इंडियाज गॉट टैलेंट’ में जज के रूप में देखा गया था।
किरण के निधन की झूठी खबर हो चुकी वायरल
कुछ सालों पहले किरण के निधन की झूठी खबर सोशल मीडिया पर वायरल हुई थी। तब अनुपम ने इसका खंडन करते हुए अपने एक बयान में कहा था, 'किरण की हेल्थ के बारे में जो भी खबरें चल रही हैं, वे सब पूरी तरह से गलत हैं। किरण बिल्कुल ठीक हैं। मैं लोगों से अनुरोध करता हूं कि इस तरह की नेगेटिव न्यूज न फैलाएं। धन्यवाद, सुरक्षित रहें।'
ब्लड कैंसर से रिकवर करना किरण की सबसे बड़ी जीत थी-अनुपम खेर
पिसले साल मीडिया को दिए इंटरव्यू में अनुपम खेर ने किरण के डायग्नोसिस के बारे में बात की थी। इस दौरान उन्होंने कहा था कि ब्लड कैंसर से किरण की रिकवरी उनके लिए सबसे बड़ी जीत थी। ईटाइम्स से कहा था, "मानव आत्मा किसी भी अन्य चीज की तुलना में कहीं ज्यादा मजबूत है। छोड़ देने का ऑप्शन नहीं है, क्योंकि आप जाने जाते हैं। आप लोगों के लिए एक रोल मॉडल बन जाते हैं।